เดือดอีกที่ ทรัมป์ ลุยจริง สั่งเรือบรรทุกเครื่องบิน จ่อบี้คิม จอง อึน (คลิป)
ทรัมป์ เอาจริง สั่งเรือบรรทุกเครื่องบินลำมหึมา คาร์ล วินสัน จากสิงคโปร์ มายังมหาสมุทรแปซิฟิกฝั่งตะวันตก ใกล้คาบสมุทรเกาหลี ขู่คิม จอง อึนแล้ว หลังเตือนลั่นโลก สหรัฐฯ พร้อมจะลุยเดี่ยวจัดการโสมแดง แม้จีนไม่ช่วย ฐานทดสอบขีปนาวุธและพัฒนาอาวุธนิวเคลียร์,เมื่อ 9 เม.ย. สำนักข่าวต่างประเทศรายงาน กองทัพสหรัฐฯ สั่งเรือบรรทุกเครื่องบิน คาร์ล วินสัน (USS Carl Vinson) พร้อมกองเรือรบมุ่งหน้ามายังมหาสมุทรแปซิฟิก ด้านตะวันตก ใกล้คาบสมุทรเกาหลี หลังจากรัฐบาลเกาหลีเหนือภายใต้การนำของคิม จอง อึน ก้าวร้าวด้วยการทดสอบขีปนาวุธอย่างต่อเนื่อง ล่าสุด ยังได้ทดสอบขีปนาวุธนำวิถี สกั๊ด แต่เกิดระเบิดกลางอากาศเสียก่อน,พลเรือเอก แฮร์รี่ แฮร์ริส ผู้บัญชาการกองกำลังสหรัฐฯ ประจำภาคพื้นแปซิฟิก ซึ่งบังคับบัญชาโดยตรงต่อปฏิบัติการของเรือบรรทุกเครื่องบิน คาร์ล วินสัน ประกาศว่า เรือบรรทุกเครื่องบิน คาร์ล วินสันได้แล่นออกจากสิงคโปร์ มุ่งหน้ามายังฝั่งตะวันตกของมหาสมุทรแปซิฟิก เมื่อ 8 เม.ย.ที่ผ่านมา ซึ่งเป็นปฏิบัติการเตรียมความพร้อมอย่างรอบคอบต่อสถานการณ์ในภูมิภาคนี้,ก่อนหน้านี้ ประธานาธิบดีโดนัลด์ ทรัมป์ ได้ส่งสัญญาณต่อการ จัดการ เกาหลีเหนือแล้วว่า สหรัฐฯ พร้อมจะลุยเดี่ยวแก้ปัญหาภัยคุกคามด้านนิวเคลียร์จากเกาหลีเหนือเพียงลำพัง ถึงแม้รัฐบาลจีน ซึ่งเป็นพันธมิตรและมีอิทธิพลต่อเกาหลีเหนือจะไม่ยื่นมือมาให้ความช่วยเหลือ หลังจากทางการเกาหลีเหนือได้ทดสอบขีปนาวุธและยังมุ่งพัฒนาอาวุธนิวเคลียร์อย่างบ้าระห่ำ ไร้ความรับผิดชอบ และทำให้คาบสมุทรเกาหลีไร้เสถียรภาพ,ซีเอ็นเอ็น ชี้ว่า ความเคลื่อนไหวของรัฐบาลสหรัฐฯ ในการส่งเรือบรรทุกเครื่องบินคาร์ล วินสันมายังคาบสมุทรเกาหลีเหนือ เป็นสิ่งที่ไม่ปกติ อีกทั้งยังมีขึ้นหลังจากประธานาธิบดีสี จิ้นผิงของจีนเพิ่งเดินทางไปเยือนสหรัฐฯ หารือกับประธานาธิบดีทรัมป์เป็นครั้งแรก นับตั้งแต่สาบานตนรับตำแหน่งผู้นำสหรัฐฯ,ข่าวเกี่ยวข้อง,โสมแดงขวางโลก ยิงมิสไซล์อีกแล้ว แต่บึมสนั่น หลังเฮลั่นมาหลายครั้ง (คลิป) 
 ทรัมป์ เอาจริง สั่งเรือบรรทุกเครื่องบินลำมหึมา คาร์ล วินสัน มามหาสมุทรแปซิฟิกฝั่งตะวันตก ใกล้คาบสมุทรเกาหลี แล้ว หลังเตือนลั่นโลก สหรัฐฯ พร้อมจะลุยเดี่ยวจัดการโสมแดง แม้จีนไม่ช่วย ฐานทดสอบขีปนาวุธและพัฒนาอาวุธนิวเคลียร์
เรือบรรทุกเครื่องบินสหรัฐฯ,คาร์ล วินสัน,คาบสมุทรเกาหลี,โดนัลด์ ทรัมป์,เกาหลีเหนือ